ناصر کاظمی

ناصر کاظمی 8 دسمبر، 1925ءکو انبالہ شہر میں پیدا ہوئے تھے۔ ان کے والد محمد سلطان کاظمی رائل انڈین آرمی میں صوبیدار میجر کے عہدے پر فائز تھے۔

 تعلیم 
ناصر کے والد محمد سلطان کاظمی سرکاری ملازم تھے۔ والد کے پیشہ ورانہ تبادلوں کی وجہ سے ان کا بچپن کئی شہروں میں گذرا تھا۔ انھوں نے میٹرک مسلم ہائی اسکول انبالہ سے کیا۔ آگے کی تعلیم کے لیے اسلامیہ کالج لاہور آ گئے تھے۔ ناصر کاظمی وہاں کے ایک ہوسٹل میں رہتے تھے۔ ان کے استادِ خاص رفیق خاور ان سے ملنے کے لیے اقبال ہاسٹل میں جاتے اور ان کے کمرے میں شعر و شاعری پر بات کرتے تھے۔ انھوں نے بی اے کی تعلیم کے لیے گورنمنٹ کالج لاہور میں داخلہ لیا مگر ناسازگار حالات کی وجہ سے ناصر نے بنا بی اے پورا کیے تعلیم ترک کردی۔

 آزادی اور ہجرت 
ناصر آزادی کے ساتھ ہی پاکستان آ گئے اور لاہور شہر کو اپنا مسکن بنایا۔ جلد ہی انھیں یکے بعد دیگرے والدین کے چل بسنے کا غم بھی جھیلنا پڑا۔

 ادبی دنیا میں قدم 
ناصر نے پہلے ادبی رسالہ ”اوراق نو“ کی ادارت کے فرائض انجام دیے۔ 1952ءمیں رسالہ“ہمایون”کی ادارت سے وابستہ ہوئے۔

 دیگر پیشے 
1957ءمیں“ہمایون”کے بند ہونے پر ناصر کاظمی محکمہ دیہات سدھار سے منسلک ہو گئے۔ اس کے بعد وہ زندگی کے باقی سال ریڈیو پاکستان سے جڑے رہے۔

 مجموعات کلام 
"برگِ نَے" ”دیوان“ اور ”پہلی بارش“ ناصر کاظمی کی غزلوں کے مجموعے اور ”نشاطِ خواب“ نظموں کا مجموعہ ہے۔ سٔر کی چھایا ان کا منظوم ڈراما ہے۔ برگِ نَے ان کا پہلا مجموعہ کلام تھا جو 1952ء میں شائع ہوا۔

 انتقال 
2 مارچ، 1972ءکو ناصر کاظمی کا انتقال ہو گیا تھا۔
تصغیر|ناصر کاظمی لاہور کے مومن پورہ قبرستان میں سپردِ خاک ہوئے۔

 حوالہ جات 

 بیرونی روابط 

ناصر کاظمی حالات زندگی

ناصر کاظمی غزل گوئی

ناصر کاظمی کی شاعری کا اسلوب

زمرہ:1925ء کی پیدائشیں
زمرہ:1972ء کی وفیات
زمرہ:2 مارچ کی وفیات
زمرہ:اردو شعرا
زمرہ:انبالہ کی شخصیات
زمرہ:بیسویں صدی کے شعرا
زمرہ:پاکستانی شعرا
زمرہ:پاکستانی مسلم شخصیات
زمرہ:پنجابی شخصیات
زمرہ:گورنمنٹ کالج یونیورسٹی لاہور کے فضلا
زمرہ:لاہور کے شعرا
زمرہ:مومن پورہ قبرستان میں مدفون شخصیات
زمرہ:ہریانووی نژاد پاکستانی شخصیات
زمرہ:ہریانہ کے شعرا
زمرہ:پاکستانی اردو شعرا
زمرہ:بیسویں صدی کے پاکستانی شعرا
زمرہ:صوبہ پنجاب (برطانوی ہند) کی شخصیات
زمرہ:لاہور میں وفات پانے والی شخصیات
زمرہ:پاکستانی شخصیات